戚子雲袖詩見過且篤敘先祭酒與先人同朝之雅意甚古用韻爲謝
作者：牟巘
朝代：宋

paragraphs: 白髮祭酒公，儀刑古君子。
多士所共敬，豈獨桑與梓。
吾翁幸同朝，輦路時並轡。
流風日以邈，追慨徒倚徙。
子雲篤世誼，朅來自槜李。
念我一破廬，落落荒城址。
遺以五朵雲，置之五雲裏。
我是老祠官，未忘鏡湖水。
握手更細論，書味淵以旨。
嘉問有青衿，十載詩千紙。